

**AJÁNLATI FELHÍVÁS és DOKUMENTÁCIÓ**

**" BBDK009 - Budapest különböző címein közvilágítási hálózat rekonstrukciójának tervezési munkáira”**

tárgyú

**beszerzési eljáráshoz**

**FIGYELEM!**

**Amennyiben az ajánlat nem CSAK ÉS KIZÁRÓLAG az EkartO@budapestikozmuvek.hu email címre kerül megküldésre, úgy azt nem áll módunkban befogadni, azt érvénytelennek tekintjük.**

**Az ajánlattétel határideje: 2025. október 08. 10.00 óra**

**2025. október 01.**

### Dokumentumok jegyzéke

1. **Ajánlati felhívás**
2. **Mellékletek**

 **1. sz. melléklet:** Műszaki leírás

 **2. sz. melléklet:** Ajánlati levél és Felolvasólap

 **3. sz. melléklet:** Kizáró okokra, alkalmasságra vonatkozó nyilatkozat(ok)

 **4. sz. melléklet:** Titoktartási nyilatkozat

**5. sz. melléklet:** Szerződéstervezet

**6. sz. melléklet:** Aláírási címpéldány, vagy aláírás minta egyszerű másolata/

Meghatalmazás (adott esetben)

**7. sz. melléklet:** Átláthatósági nyilatkozat

## **I.**

## **AJÁNLATI FELHÍVÁS**

1. **Az Ajánlatkérő neve, címe, telefonszáma, e-mail címe:**

BDK Nonprofit Kft.

Cím: 1181 Budapest, Benedek Elek u. 13-15.

Tel.: +36 20 253 7585

Ajánlatok benyújtásának helye: elektronikus úton : EkartO@budapestikozmuvek.hu

Technikai kérdésekben: EkartO@budapestikozmuvek.hu (Ekárt Orsolya, senior beszerző – technikai jellegű kapcsolattartásra szolgáló e-mail cím)

1. **A beszerzés tárgya, mennyisége:**

Budapest különböző címein közvilágítási hálózat rekonstrukciójának tervezési munkáira

1. **Műszaki követelmények:**

A jelen ajánlati felhívás 1. számú mellékletében (Műszaki leírás című fejezet) részletezettek szerint.

1. **Annak meghatározása, hogy az ajánlattevő a beszerzés tárgyának egy részére tehet-e ajánlatot:**

Ajánlatkérő a tárgyi eljárás vonatkozásában biztosítja a részajánlattétel lehetőségét. Az ajánlatok benyújthatóak valamennyi részre vonatkozóan.

1. **Változatokra (alternatív ajánlatok) vonatkozó információk:**

Ajánlatkérő nem teszi lehetővé alternatív ajánlatok megtételét.

1. **A szerződés meghatározása:**

Vállalkozási szerződés.

1. **A teljesítés helye:**

Budapest területén (műszaki tartalomban meghatározott címeken)

1. **A szerződés hatálya:**

2025.10.20.-2026.03.27.

1. **Az ellenszolgáltatás teljesítésének feltétele, teljesítést biztosító mellékkötelezettségek (a szerződés megerősítése):**

Fizetési feltételek:

Szerződés 3. és 4. pontja szerint.

Kötbérek, biztosítékok:

Szerződés 8. pontja szerint.

A kötbérfizetésen túlmenően Ajánlatkérő fenntartja magának a jogot a késedelmes, vagy hibás teljesítéssel összefüggésben felmerült kártérítési követelés érvényesítésére. A meghiúsulási kötbér érvényesítése a késedelmi kötbér és a hibás teljesítési kötbér érvényesítését kizárja.

A Ptk. 6:187. § (1)-(2) bekezdéseire tekintettel: a késedelmi és meghiúsulási kötbér nem érvényesíthető egyszerre. A hibás teljesítési kötbér alkalmazásával párhuzamosan nincs lehetőség szavatossági igény érvényesítésére.

A Ptk. 6:186. § (1) bekezdése alapján a Nyertes Ajánlattevő pénz fizetésére kötelezheti magát arra az esetre, ha olyan okból, amelyért felelős, megszegi a Szerződést.

1. **Az ajánlat kiválasztásának bírálati módszere:**

Legalacsonyabb ajánlati ár valamennyi rész vonatkozásában.

1. **Ajánlati levél:**

A jelen beszerzési eljárásban a dokumentáció 2. számú mellékletben található „Ajánlati felolvasólap” kitöltött és cégszerűen aláírt változatát kötelező benyújtani.

1. **Kizáró okok, alkalmassági követelmények:**

Jogi kizáró okok:

Jelen ajánlatérésre kizárólag azon gazdasági szereplők nyújthatnak be érvényes ajánlatot, amelyek az alábbi feltételeknek megfelelnek (és amely szervezeteket az ajánlatkérő ajánlat benyújtásra felhívott).

Kizárásra kerül az az Ajánlattevő, így ajánlata érvénytelennek minősül,

* amely nem szerepel a rá vonatkozó hatósági nyilvántartásban (pl. cégnyilvántartás, egyéni vállalkozók nyilvántartása stb.).

**Felhívjuk a Tisztelt Ajánlattevők figyelmét, hogy Ajánlatkérő a feltüntetett adatokat összeveti a** [**www.e-cegjegyzek.hu**](http://www.e-cegjegyzek.hu) **honlapon elérhető cégkivonat, [illetőleg pl. egyéni vállalkozó esetén a** [**https://www.nyilvantarto.hu/evny-lekerdezo/**](https://www.nyilvantarto.hu/evny-lekerdezo/) **webcímen elérhető nyilvántartás] adataival.**

A beszerzési eljárásban nem lehet ajánlatot tevő vagy alvállalkozó, aki:

* végelszámolás alatt áll, vagy az ellene indított csőd-, illetve felszámolási eljárás folyamatban van;
* tevékenységét felfüggesztették, vagy felfüggesztette,
* 1 (egy) évnél régebben lejárt vámfizetési-, társadalombiztosítási járulék, vagy a központi adóhatóság által nyilvántartott adófizetési kötelezettségének nem tett eleget, és a megfizetésre halasztást sem kapott,
* a szolgáltatás nyújtásához előírt engedéllyel, jogosítvánnyal nem rendelkezik,
* a Tpvt. 11. §-a, vagy az EUMSZ 101. cikke szerinti - három évnél nem régebben meghozott - véglegessé vált és végrehajtható versenyfelügyeleti határozatban vagy a versenyfelügyeleti határozat megtámadására irányuló közigazgatási per esetén a bíróság véglegessé vált és végrehajtható határozatában megállapított és bírsággal sújtott jogszabálysértést követett el; vagy ha az ajánlattevő ilyen jogszabálysértését más versenyhatóság végleges döntésében vagy bíróság jogerősen - három évnél nem régebben - megállapította és egyúttal bírságot szabott ki;
* korábbi köz/beszerzési eljárás alapján vállalt szerződéses kötelezettségének megszegését két éven belül kelt jogerős közigazgatási vagy bírósági határozat megállapította;
* súlyos szerződésszegés esetén a Társaság a vele kötött korábbi szerződését (szerződéseit) felbontotta.

A fenti feltételekről a jelen ajánlati felhívás 3/A. sz. mellékletének kitöltésével kell nyilatkozni.

Műszaki-szakmai alkalmassági követelmény(ek):

M/1.: Alkalmatlannak minősül az Ajánlattevő, amennyiben nem rendelkezik a jelen ajánlati felhívás megjelenésétől visszafelé számított 3 évben (36 hónap), az összes rész vonatkozásában legalább nettó 15.000.000; - Ft ellenértékű, az előírásoknak és a szerződésnek megfelelően teljesített, közvilágítási hálózat rekonstrukciójának tervezése vonatkozó referenciával.

SZ/1.: Valamennyi rész vonatkozásában alkalmatlannak minősül az Ajánlattevő, amennyiben nem rendelkezikMagyar Mérnöki Kamaránál bejegyzett EN-VI vagy V szakirányú tervezői jogosultsággal. A szakirányú tervezői jogosultság meglétét Ajánlatkérő ellenőrzi a Magyar Mérnöki Kamaránál.

SZ/2.. Az Erzsébet híd és Szentendrei út felüljáró vonatkozásában alkalmatlannak minősül az Ajánlattevő, amennyiben nem rendelkezikMagyar Mérnöki Kamaránál bejegyzett T-tartószerkezeti tervezői jogosultsággal és ennek meglétét nem tudja végzettséget igazoló dokumentum másolatával alátámasztani. A szakirányú tervezői jogosultság meglétét Ajánlatkérő ellenőrzi a Magyar Mérnöki Kamaránál.

Pénzügyi-gazdasági alkalmassági követelmények:

## P/1 Valamennyi rész vonatkozásában alkalmatlannak minősül az Ajánlattevő, amennyiben nem szerepel a Köztartozásmentes Adózói Adatbázisban (KOMA).

**Csatolandó valamennyi rész vonatkozásában:**

Ajánlattevőnek csatolnia kell a„KOMA” adatbázisból letöltött igazolást**.**

A műszaki, a pénzügyi-gazdasági és a szakmai alkalmassági követelményekről a 3/B. sz. melléklet megfelelő kitöltésével kell nyilatkozni.

Amennyiben a bírálat során az alkalmassági követelmény(ek) teljesülése tekintetében az Ajánlatkérő részéről kétség merül fel, úgy felvilágosítást kérhet az érintett adatokra vonatkozóan, illetőleg más úton is (pl. internetes honlapokon elérhető adatok útján) ellenőrizheti. Ezen kötelezettséget minden Ajánlattevő az ajánlata benyújtásával vállalja.

A műszaki-szakmai alkalmasságra vonatkozó nyilatkozatokat az ajánlat benyújtása során nem szükséges mellékelni, azonban Ajánlatkérő fenntartja a jogot arra, hogy a bírálati szempont alapján legkedvezőbbnek minősített Ajánlattevőt az eredményhirdetést megelőzően felhívja arra, hogy megfelelő módon igazolja a szerződéses feladatok végzéséhez szükséges alkalmassági követelményeknek való megfelelés igazolását.

1. **Kiegészítő tájékoztatás kérés, az ajánlati felhívás és/vagy dokumentáció módosítása, ajánlattételi határidő hosszabbítás:**

Ajánlattevő a feladat megvalósítása során nem hivatkozhat arra, hogy az ajánlatkérés és annak mellékletei nem voltak teljeskörűek. **Amennyiben az ajánlatkérés vagy annak mellékletei nem értelmezhetőek egyértelműen, saját érdekében az Ajánlattevő kötelezettsége az ellentmondásokat feloldani, a feladatot pontosítani e-mailben (címzett: EkartO@budapestikozmuvek.hu) megküldött kérdés útján. Kérdést legkésőbb az ajánlat benyújtási (ajánlattételi) határidő lejártát megelőző 4. munkanapig lehet előterjeszteni, ezen határidőt követően benyújtott kérdés elkésettnek minősül, mely kérdéseket Ajánlatkérő figyelmen kívül hagy. Ajánlatkérő a határidőben beérkező kérdés vonatkozásában válaszát legkésőbb az ajánlat benyújtási (ajánlattételi) határidő lejártát megelőző 2. munkanapon adja meg/küldi meg az érdeklődők részére, valamint a BDK Nonprofit Kft. honlapján is közzétételre kerül a kiegészítő tájékoztatás kérés és az arra adott válasz.**

Amennyiben a beérkezett kiegészítő tájékoztatás kérésre tekintettel az ajánlati felhívás és/vagy a dokumentáció módosítása szükséges, Ajánlatkérő – az ajánlattételi határidőből még hátralévő időtartamra is figyelemmel – dönthet úgy, hogy a megfelelő ajánlattétel biztosítása érdekében meghosszabbítja az ajánlattételi határidőt, melyről a kiegészítő tájékoztatás megadásával és/vagy a módosított dokumentumok megküldésével egyidejűleg írásban tájékoztatja a megkeresett gazdasági szereplőket.

Ajánlattevő köteles ajánlatát a kiegészítő tájékoztatásban foglalt ajánlatkérői válaszok figyelembevételével elkészíteni és benyújtani.

1. **A hiánypótlás lehetősége vagy annak kizárása:**

Ajánlatkérő teljes körben lehetővé teszi a hiánypótlást.

1. **Az ajánlattétel nyelve:**

Magyar. Az idegen nyelven becsatolt iratok, dokumentációk azon része kerül értékelésre, amelynek magyar nyelvű (Ajánlattevő általi) fordítását az ajánlat tartalmazza.

1. **Az ajánlat benyújtásának módja, formai követelményei:**

Az ajánlatot 1 db elektronikus levélben (teljes terjedelemben .pdf vagy egyéb, szerkesztést lehetővé nem tevő formátumban) szükséges megküldeniaz**EkartO@budapestikozmuvek.hu** e-mail címre, azzal, hogy az 1/a. mellékletet szerkeszthető (.xls, vagy .xlsx) formátumban is be kell nyújtani.

**A .pdf vagy egyéb, szerkesztést lehetővé nem tevő formátumú 1/a. melléklet ajánlat részeként (azaz az ajánlattételi határidőre) történő be nem nyújtása az ajánlat érvénytelenségét vonja maga után.**

1. **Az ajánlattételi határidő, az ajánlat benyújtásának, felbontásának módja**

**2025. október 08. 10:00 óra**.

Az ajánlattételi határidő – 13. pontban foglaltak esetén, adott esetben meghosszabbított – lejártának időpontjáig beérkezett ajánlatok kerülnek felbontásra.

**FIGYELEM!:**

**Amennyiben ajánlata nem CSAK ÉS KIZÁRÓLAG az EkartO@budapestikozmuvek.hu email címre kerül megküldésre, úgy ajánlatát nem áll módunkban befogadni, azt érvénytelennek tekintjük.**

**A késedelmesen beérkezett ajánlatokat Ajánlatkérő figyelmen kívül hagyja a bírálat során.**

1. **Az eredmény megküldésének tervezett időpontja:**

Ajánlatkérő az eljárás eredményéről az Ajánlattevőt legkésőbb 2025. október 15-én 13.00 óráig értesíti.

Az eljárás nyertese az az Ajánlattevő, aki az értékelési szempontok szerint a legkedvezőbb ajánlatot tette és ajánlata érvényes.

Ajánlatkérő fenntartja a jogot arra, hogy az eljárás nyertesének visszalépése esetén az ajánlatok értékelése során a második legkedvezőbb, érvényes ajánlatot benyújtó gazdasági szereplővel (személlyel) kösse meg szerződést, ha őt az eljárás eredményére vonatkozó összegzésben megjelölte.

1. **A szerződéskötés tervezett időpontja:**

A szerződést az eredmény megküldésének napjától meg lehet kötni.

1. **Egyéb információk:**
	* + Az Ajánlattevőnek az ajánlati felhívásban meghatározott tartalmi és formai követelményeknek megfelelően kell ajánlatát elkészítenie és benyújtania. Az ***„Ajánlati felolvasólap”*** táblázat módosítása, felülírása tilos, az ajánlat érvénytelenségét vonja maga után; kizárólag az ajánlattételhez szükséges rovatok kitöltése megengedett.
		+ Az ajánlatnak **tartalmaznia kell** különösen az Ajánlattevő kifejezett, a ***2. számú mellékletében*** található, kitöltött és cégszerűen aláírt nyilatkozatát jelen ajánlati felhívás valamennyi feltételének elfogadására, a szerződés teljesítésére és a kért ellenszolgáltatásra. A feltételhez kötött ajánlatot Ajánlatkérő érvénytelennek nyilvánítja.
		+ Az Ajánlattevő **nyilatkozzon**, hogy gondoskodik a szerződés teljesítése során tudomására jutott információk bizalmas kezeléséről, és felelősséget vállal az ennek elmulasztásával okozott károkért, valamint kötelezettséget vállal arra, hogy a szerződés lejárta után is bizalmasan kezeli a teljesítés alatt tudomására jutott, az Ajánlatkérőre vonatkozó információkat (***4. számú melléklet***: titoktartási nyilatkozat).
		+ Ajánlattevő **csatolja** *az ajánlatot aláíró, képviseletre jogosult személy* ***aláírási címpéldányának, vagy aláírás mintájának egyszerű másolatát****/vagy az ajánlat benyújtására vonatkozó, képviseletre jogosult személytől származó* ***meghatalmazást*** (***6. számú melléklet***).
		+ Ajánlatkérő felhívja ajánlattevők figyelmét, hogy a nyertes ajánlattevővel kötendő szerződés feltétele, hogy a nyertes ajánlattevő a szerződéskötést megelőzően, ha a cégjegyzékből a tényleges tulajdonos természetes személy nem ismerhető meg, akkor **a tényleges tulajdonos személyéről az ajánlattevő nyilatkozik azzal, hogy azt ajánlatkérő számára megismerhetővé teszi**. A tényleges tulajdonos feltárására vonatkozó kötelezettség elmulasztása vagy hamis adat szolgáltatása esetén ajánlatkérő kártérítési igénnyel lép fel (***7. számú melléklet***).

Ajánlatkérő tájékoztatja Ajánlattevőt, hogy a jelen pontban meghatározott dokumentumokat – ide nem értve „Ajánlati levél és Felolvasólap” elnevezésű dokumentumot – az ajánlat benyújtása során nem köteles mellékelni, azonban Ajánlatkérő fenntartja a jogot arra, hogy a bírálati szempont(ok) alapján legkedvezőbbnek minősített Ajánlattevőt az eredményhirdetést megelőzően felhívja arra, hogy a jelen pontban meghatározott dokumentumok cégszerűen aláírt példányait elektronikus úton benyújtsa.

1. **Ajánlatkérő fenntartja a jogát arra, hogy a jelen ajánlati felhívással megindított beszerzési eljárás során a felhívástól és az eljárás további folytatásától bármikor elálljon, illetőleg – a Ptk. 6:74. § (2) bekezdése alapján – a felhívásban foglaltaknak megfelelő, legkedvezőbb ajánlatot benyújtó ajánlattevővel szemben a szerződés megkötését megtagadja.**

**II.**

**MELLÉKLETEK**

*1. sz. melléklet*

**MŰSZAKI TARTALOM**

**Budapest különböző címein közvilágítási hálózat rekonstrukciójának tervezése**

A BDK Budapesti Dísz- és Közvilágítási Nonprofit Kft.*Budapest különböző címein közvilágítási hálózat rekonstrukciójának tervezése*

Az árajánlat tartalmazza: A tervdokumentáció elkészítése a vonatkozó szabványok, előírások szerint történjen 5 példányban, plusz 2 példány CD. A tervező köteles a kiviteli terveket a BDK Nonprofit Kft-től kapott tervfeladatlapok szerint úgy elkészíteni, hogy a választható legjobb műszaki megoldás mellett, az a legkedvezőbb beruházási költséggel történő megvalósíthatóságot eredményezze.

* Az árajánlat vonatkozzon az összes szükséges hatósági nyilatkozat, engedély, közműnyilatkozat beszerzésére a komplett tervdokumentációra, műszaki leírással, nyomvonal- és szelvényrajzokkal, költségvetési kiírással együtt, melyet meg kell bontani technológiai tételekre, különleges tételekre és anyaglistára, árazott és árazatlan tartalommal.

Az ajánlat egyösszegű legyen, mely tartalmaz minden (anyag, munkadíj, tervezési és engedélyezési díj és egyéb) költséget.

Pl.: szakhatósági engedélyezések díja, közműegyeztetések díja, Földhivatal által kiadott tulajdoni lapok díja, geodéziai alaptérkép díja, MÁV, illetve autópálya keresztezések engedélyezési díja, környezetvédelmi hatástanulmány terv díja, forgalomtechnikai terv díja, zöldfelület gazdálkodói szakvélemény (szükség esetén favédelmi terv)

A tervezés során a burkolat helyreállításoknál a fővárosi és kerületi rendeletekben előírt helyreállítási módot és m²-t kell figyelembe venni.

A kiviteli tervnek az alábbi dokumentumokat, nyilatkozatokat, stb. kell tartalmaznia:

1. A vállalkozó a szerződéskötést követően 5 napon belül vegye fel a kapcsolatot az illetékes Közvilágítási Üzem képviselőjével, és újabb 5 napon belül készüljön organizációs jegyzőkönyv. (Az egyeztetésre a Tervező felkészülten érkezzen, az érintett helyszín ismeretében, előtte bejárva, felmérve, konkrét javaslattal)
2. Szükség szerint a BDK vezető mérnökével, ill. üzemviteli mérnökkel felvett egyeztetési jegyzőkönyvet. (Több közvilágítási üzemet, a Fővárosi beruházásokat, a jelentős, nagy kiterjedésű hálózatok építését érintő területek esetén)
3. Szükség szerint más közmű céggel, ill. meglevő átalánydíjas fogyasztókkal (pl. ELMŰ, BKV, VILATI, T-COM, MÁV, reklám cégek, stb.) történt egyeztetés jegyzőkönyvét.
4. A Fővárosi Önkormányzat **Városigazgatóság Főosztályának** nyilatkozatát az újonnan létesülő közvilágítási berendezések többlet üzemeltetési-költség viseléséről.
5. A Tervező által javasolt útkategória besorolását, valamint útvilágítási-osztályba sorolását, figyelembe véve **MSZ EN 13201:2016** sz. szabványt előírásait.
6. A **BVMT (2018 évi változata) előírásainak** betartásáról szóló nyilatkozatot, a szükséges paraméterek és számítások feltüntetésével.
7. Aláírt tervezői nyilatkozatot a kamarai nyilvántartási szám megjelölésével, valamint a szakterületi jogosultság érvényességét tanúsító MMK határozatot, vagy igazolást.
8. Pontos műszaki leírást a közvilágítási berendezések és tartozékok darabszám meghatározásával, gyártó- és típus megnevezéssel.
9. Külön bontási és létesítési méretezett, kottázott nyomvonalrajzokat, közműhelyszínrajzokat és szákági rajzokat.
10. Szükséges szerelői és karbantartási utasításokat a **40/2017 (XII.4.) NGM** rendelet **1. melléklete** szerint (Villamos Műszaki Biztonsági Szabályzat) a konkrét, tervezett berendezésre vonatkozóan.
11. Külön, pontos **bontási és létesítési költségvetési kiírást** (a tervező által árazott) a tervezett berendezés, hálózat, ill. szerelvény darabszám meghatározással és típusával.
12. A jelmagyarázatokat, szükséges részletes keresztszelvényeket (pl. más közmű keresztezése, különleges alapok, műtárgyra tervezett berendezések elhelyezése, stb.). A berendezések egyértelmű jelölését a tervrajzokon.
13. Zárlat-, feszültségesés számításokat.
14. Teljes körű és terjedelmű fénytechnikai (úttest, gyalogos átkelőhely, parkolók, járdák) számításokat.
15. Amennyiben tervezésre kerülnek LED típusú világítótestek, úgy a mellékletben található **világítótestek adatlapját ki kell tölteni**.
16. BDK beruházásban tervezett berendezések, hálózatok esetén:
* burkolat bontás és helyreállítás mennyiségeinek meghatározásánál a terület kezelője által meghatározott előírásokkal összhangban, részletes kimutatás készítése a számítási metodika feltüntetésével
* tulajdonosi hozzájárulást,
* közútkezelői hozzájárulást,
* zöldfelület gazdálkodói szakvélemény
* jóváhagyott forgalomtechnikai tervet,
* e-közmű nyilatkozatok a feltöltött közműgenplán alapján, ill. + szükség szerinti további tervezői egyeztetéseket
* az érintett házak, ill. magán tulajdonok szükséges tulajdonosi hozzájárulásait

A kiviteli terv szállítási ütemezése

1. ütem: A kivitelezés közbeszerzésének elindításához szükséges tenderterv elkészítése: árazott és árazatlan költségvetés, műszaki leírás, méretezett kábel nyomvonalterv a közművek figyelembevételével, áramköri séma, BDK Nonprofit Kft. üzemeltetői véleményezéssel (tervezés véghatárideje előtt 1hónappal)

 2. ütem: A szükséges engedélyekkel ellátott kiviteli terv leadása, jóváhagyott forgalomtechnikai tervvel együtt (legkésőbb a szerződésben megjelölt határidőre)

A Vállalkozó köteles a kivitelezés időszakában a tervhibákat térítésmentesen korrigálni.

Az elkészítendő közvilágítási kiviteli terveket - figyelembe véve a forgalomtechnikai és biztonságtechnikai szempontokat – úgy kell elkészíteni a helyszíni geometriai felmérések alapján, hogy az megfeleljen a hatályos MSZ EN 13201 szabvány szerinti világítási helyzeteknek és világítási útbesorolási osztályoknak.

**Címlista**

|  |  |  |  |
| --- | --- | --- | --- |
|  | ***Cím*** | ***Tervezési feladat*** | ***Konzulens*** |
| 1. | VI. kerület Nyugati tér, köz és díszvilágítás kitápláló kábeleinek rekonstrukciós munkálatai(K-27057-2) | Kábelrekonstrukció, egyeztetett megvalósítási ütemezéssel, kb.13+2db NYCWY tip. kb.560m kábel kiállással, aluljáró szinten lévő kapcsoló helyiségből indulva kábelenként az első megtáplált kandeláber közötti nyomvonalon. Különös tekintettel: a tulajdonosi, közmű, közszolgáltatói egyeztetésekre, a kiemelt közforgalmú csomópontra, BKV villamos pálya keresztezésre és az aluljáró műtárgy tömített kábelátvezetésre. Díszvilágítás részére külön kábelt kell tervezni, jelenleg a Nyugati pu. díszvilágítása is közvilágítási kábelekről üzemel, új GURO szerelvényekkel, végponti földelésekkel. Tervfeladatlap figyelembevételével. | Simon György |
| 2. | V. kerület Erzsébet Híd - oszloprekonstrukció | Meglévő egyedi kialakítású tőben korrodált 54db acél kandeláber műszaki felülvizsgálata, kivitelezés pályáztatásához szükséges tender és kiviteli dokumentáció készítése, a megvalósításhoz szükséges technológia kidolgozása (statisztikai alapon) minden kandeláber egyedi, műszaki állapottól függő helyben vagy műhelyben történő javítására vagy helyben cseréjére. Különös tekintettel a híd szerkezeti műtárgy sajátosságaira, a forgalomtechnikai tervezésre és az oszloponként indokolt beavatkozások elvégzését és elszámolását biztosító költségvetés kidolgozására. Statikus szaktervezői dokumentációkészítés a javításra vonatkozóan, korróziós állapotfelvétel min. 10db oszlop helyen feltárással, ultrahangos vizsgálattal. A kandeláberek külső megjelenése nem változhat. Tervfeladatlap figyelembevételével. | Simon György |
| 3. | XIII. kerület Népsziget utca 26, K-10622-1 kapcsoló áthelyezés árvizes területről oszlopra | 1db kapcsolóberendezés csere és a mértékadó árvíz szintet meghaladó magasságban történő elhelyezése. Pl. beton oszlop tartószerkezeten kialakítva, különös tekintettel a biztonságos kezelhetőség feltételeinek a biztosítására. Tervfeladatlap figyelembevételével. | Zsuppán Tamás |
| 4. | III. kerület Flórián tér: 1. terv - aluljáró szinten elhelyezett építettházas kapcsolóberendezés és kapcsolótér felújítás. 2. terv - földkábel csere, kapcsoló helyiségből indulva kábelenként az első megtáplált kandeláber közötti nyomvonalon. | 1. szakasz aluljáró szinten elhelyezett épített K-42468-2 kapcsolóberendezés és kapcsolótér felújítás.2. szakasz földkábel csere, egyeztetett megvalósítási ütemezéssel, kb.13+3db NYCWY tip. kb.1600m kábel kiállással, aluljáró szinten lévő kapcsoló helyiségből indulva kábelenként az első megtáplált kandeláber közötti nyomvonalon. Különös tekintettel: a tulajdonosi, közmű, közszolgáltatói egyeztetésekre, a kiemelt közforgalmú csomópontra, BKV villamos pálya keresztezésre, műemlékvédelmi környezetre és az aluljáró műtárgy tömített kábelátvezetésre, új GURO szerelvényekkel, végponti földelésekkel. Tervfeladatlap figyelembevételével. | Simon György |
| 5. | III. kerület Szentendrei út (Záhony u.-tól Szentendre irányában) közvilágítási kábel cseréje | Kábelrekonstrukció kb.500m kábel nyomvonalon. Különös tekintettel: a tulajdonosi, közmű, közszolgáltatói egyeztetésekre, a kiemelt forgalmú közútra, új NYCWY típusú kábelre, új GURO szerelvényekkel, végponti földelésekkel. Tervfeladatlap figyelembevételével. | Zsuppán Tamás |
| 6. | VIII. kerület Alföldi u. 5. Közvilágítási kábelcsere | Kábelrekonstrukció kb.262m, ideiglenes forgalomtechnikával, új NYCWY típusú kábelre, új GURO szerelvényekkel, végponti földelésekkel. K-22613-1 szekrény létesítéssel. Tervfeladatlap figyelembevételével. | Simon György |
| 7. | XIX. kerületKisfaludy utca (József A. és Ady E. között) | Kábelrekonstrukció kb.290m favédelmi terv, Különös tekintettel: a tulajdonosi, közmű, közszolgáltatói egyeztetésekre, a kiemelt forgalmú közútra. K-36244-1, új NYCWY típusú kábelre, új GURO szerelvényekkel, végponti földelésekkel. Tervfeladatlap figyelembevételével. | Dóró Zoltán |
| 8. | XII. kerületSzoboszlai utca | Terv felülvizsgálat: kb. 92m kábel és 4db oszlop csere K-40382-1 teljeskörű műszaki felülvizsgálattal, szükség szerint új terv készítésével, egyeztetésekkel és engedélyek beszerzésével. Tervfeladatlap figyelembevételével. | Dóró Zoltán |
| 9. | XII. kerületNémethvölgyi út 1-17, 2-20 | Kábelrekonstrukció kb. 555m favédelmi terv is szükséges K-40368-1, új NYCWY típusú kábelre, új GURO szerelvényekkel, végponti földelésekkel. Tervfeladatlap figyelembevételével. | Dóró Zoltán |
| 10. | XXI. kerületReggel utca(K-36135-1) | Kábelrekonstrukció kb. 610 m kábel cseréje, új NYCWY típusú kábelre, új GURO szerelvényekkel, végponti földelésekkel. Tervfeladatlap figyelembevételével. | Czanik Dávid |
| 11. | XXI. kerületVédgát utca(K-33777-1) | Kábelrekonstrukció kb. 40+141 m kábel cseréje, új NYCWY típusú kábelre, új GURO szerelvényekkel, végponti földelésekkel. Tervfeladatlap figyelembevételével. | Czanik Dávid |
| 12. | **III. kerület** Szentendrei út – Mozaik utca HÉV felüljáró | Meglévő kúpos taplemezes kialakítású tőben korrodált, biztonsági okokból eltávolított 2db acél kandeláber műszaki felülvizsgálata, kivitelezés pályáztatásához szükséges tender és kiviteli dokumentáció készítése, a megvalósításhoz szükséges technológia kidolgozása helyben cserére. Különös tekintettel a híd szerkezeti műtárgy sajátosságaira, a forgalomtechnikai tervezésre és az oszloponként indokolt beavatkozások elvégzését és elszámolását biztosító költségvetés kidolgozására. Statikus szaktervezői dokumentációkészítés a javításra vonatkozóan, korróziós állapotfelvétel. A kandeláberek külső megjelenése nem változhat. Tervfeladatlap figyelembevételével. | Zsuppán Tamás |

*2. sz. melléklet*

**AJÁNLATI LEVÉL és FELOLVASÓLAP**

**Tisztelt Ajánlatkérő!**

A **BBDK009** számú, **2025.10.01.** napján kelt **„Budapest különböző címein közvilágítási hálózat rekonstrukciójának tervezési munkáira”** megnevezésű Ajánlati felhívásukra, mint a ………………..……..… (cégnév) cégjegyzésre jogosult képviselője Ajánlattevőként nyilatkozom, hogy az Ajánlati felhívás és dokumentáció valamennyi feltételét megismertük és azokat elfogadjuk, különösen, hogy Ajánlatkérő fenntartja a jogát arra, hogy a jelen ajánlati felhívással megindított beszerzési eljárás során a felhívástól és az eljárás további folytatásától bármikor indokolás nélkül elálljon, illetőleg, hogy a felhívásban foglaltaknak megfelelő, legkedvezőbb ajánlatot benyújtó ajánlattevővel szemben a szerződés megkötését megtagadja.

Ennek megfelelően ajánlatot kívánunk tenni az Ajánlati felhívás és dokumentációban meghatározott követelmények szerint az alábbi ellenértékért:

lásd „Ajánlati tábla”

Nyertességünk esetén a szerződést megkötjük, és az abban rögzített és vállalt kötelezettségeinket maradéktalanul teljesítjük.

Nyertességünk esetén hozzájárulok ahhoz, hogy a szerződésben foglalt díjazás a közérdekű adatokra vonatkozó szabályok szerint nyilvánosságra kerüljön.

Kijelentem, hogy az ajánlati felhívásban és annak mellékleteiben foglaltakat bizalmasan kezelem, azokat kizárólag az ajánlat elkészítésére használtam fel, és harmadik személynek nem adom át.

Nyilatkozom, hogy nyertességünk esetén jelen beszerzési eljárással kapcsolatban harmadik személlyel szerződést kívánunk kötni/nem kívánunk kötni[[1]](#footnote-1), valamint a szerződés teljesítéséhez alvállalkozót igénybe veszünk/nem veszünk igénybe[[2]](#footnote-2). Amennyiben az ajánlatban bemutatott szakember a szerződéskötést követően – a szerződéskötéskor előre nem látható ok következtében – beállott lényeges körülmény miatt a teljesítésben nem tud közreműködni, úgy helyette az ajánlati felhívásban előírt végzettséggel és tapasztalattal rendelkező személyt vonok be a teljesítésbe.[[3]](#footnote-3)

….………………., 20…. ……………….. hó …. nap

 .........................................................
 cégszerű aláírás

*3/A. sz. melléklet*

**NYILATKOZAT**

***kizáró okok hiányáról***

Alulírott

|  |  |
| --- | --- |
| Cégnév/Név, székhely: | **…** |

a BDK Nonprofit Kft. – mint Ajánlatkérő – által „**BBDK009** **-** **Budapest különböző címein közvilágítási hálózat rekonstrukciójának tervezési munkáira”** tárgyban indított beszerzési eljárásban ***nyilatkozom, hogy cégünk/vállalkozásunk/szervezetünk nem esik az ajánlatkérésben szereplő alábbi kizáró okok hatálya alá.***

Az alábbi kizáró okokat megismertem és tudomásul vettem:

| **Kizáró okok** | **IGEN/NEM** |
| --- | --- |
|  |
| Cégünk/vállalkozásunka *cégnyilvántartásban*/egyéni vállalkozók nyilvántartásában stb. megfelelően *szerepel*. | *……………….* |
|  |

Illetve nem állnak fenn az ajánlati felhívás 12. pontjában meghatározott kizáró okok.

….………………., 20…. ……………….. hó …. nap

 .........................................................
 cégszerű aláírás

*3/B. sz. melléklet*

**NYILATKOZAT**

***műszaki-gazdasági és szakmai alkalmasságról***

Alulírott

|  |  |
| --- | --- |
| Cégnév/Név, székhely: | **…** |

***nyilatkozom, hogy*** a BDK Nonprofit Kft. – mint Ajánlatkérő – által „**BBDK009 -** **Budapest különböző címein közvilágítási hálózat rekonstrukciójának tervezési munkáira”** tárgyban kiírt beszerzési eljárás ajánlatkérésében előírt ***szakmai alkalmassági feltételeket megismertük és azoknak cégünk/vállalkozásunk/szervezetünk megfelel.***

Kijelentem, hogy cégünk/vállalkozásunk/szervezetünk szerepel:

* a Köztartozásmentes Adózói Adatbázisban (KOMA)**.** (letöltött igazolás az ajánlathoz csatolva)

Kijelentem, hogy cégünk/vállalkozásunk/szervezetünk:

Alkalmas az AT a szerződés teljesítésére, rendelkezik a jelen ajánlati felhívás megjelenésétől visszafelé számított 3 évben (36 hónap), az összes rész vonatkozásában legalább nettó 15.000.000; - Ft ellenértékű, az előírásoknak és a szerződésnek megfelelően teljesített, közvilágítási hálózat rekonstrukciójának tervezésére vonatkozó referenciával.

Referenciaigazolás az ajánlathoz csatolva

Kijelentem, hogy cégünk/vállalkozásunk/szervezetünk rendelkezik:

* Magyar Mérnöki Kamaránál bejegyzett EN-VI vagy V szakirányú tervezői jogosultsággal. (csatolandó)
* Az „Erzsébet híd és Szentendrei út felüljáró” rész esetében T- tartószerkezeti tervezői jogosultsággal (csatolandó)

Tudomásul vesszük, hogy amennyiben a bírálat során az alkalmassági követelmény(ek) teljesülése tekintetében az Ajánlatkérő részéről kétség merül fel, úgy felvilágosítást kérhet az érintett adatokra vonatkozóan, illetőleg más úton is (pl. internetes honlapokon elérhető adatok útján) ellenőrizheti.

***Kijelentjük, hogy a hamis nyilatkozat következményeivel*** *(ajánlat érvénytelensége)* ***tisztában vagyunk****, a fenti adatok, nyilatkozatok a valóságnak megfelelnek.*

………………………….., 20….. ………….. hó … nap

 .........................................................
 cégszerű aláírás

**Nyilatkozat referenciáról**

**…….. AJÁNLATI RÉSZ**

Alulírott Szöveg beírásához kattintson vagy koppintson ide. mint ajánlattevő képviselője felelősségem tudatában

**n y i l a t k o z o m,**

hogy a **BDK Budapesti Dísz-és Közvilágítási Nonprofit Kft.,** mint ajánlatkérő által kiírt **„BBDK009 -** **Budapest különböző címein közvilágítási hálózat rekonstrukciójának tervezési munkáira”** tárgyú nyílt pályázati eljáráshoz az eljárást megindító felhívás feladásától visszafelé számított megelőző három naptári évben (2022 – 2024) a pályázat tárgya szerinti közvilágítási hálózat rekonstrukciójának tervezésére vonatkozó jelentősebb referenciáink a következők voltak:

|  |  |  |
| --- | --- | --- |
| **Szerződő fél megnevezése és az információt nyújtó személy neve, beosztása, elérhetősége** | **A referencia tárgya, kezdés és befejezés időpontja** | **Felelős tervező neve** |
|  |  |  |
|  |  |  |
|  |  |  |
|  |  |  |
|  |  |  |

Kelt: Szöveg beírásához kattintson vagy koppintson ide., Dátum megadásához kattintson vagy koppintson ide.

………………………………………………

cégszerű aláírás

**KOMA adatbázisból letöltött igazolás**

**(csatolandó)**

*4. sz. melléklet*

**TITOKTARTÁSI NYILATKOZAT**

Alulírott **……………………………………………………………………………………….,** mint ……………………………………… (képviselő/tag/munkavállaló/polgári jogi vagy egyéb jogviszony keretében álló természetes és nem természetes személy) **„……………………………………………”** tárgyban kötött szerződésben meghatározott **tevékenység(ek)re vonatkozóan az alábbi nyilatkozatot teszem:**

Tudomásul veszem és vállalom, hogy a feladatok közvetlen teljesítésében vagy abban való közreműködésben csak a jelen titoktartási nyilatkozatot aláíró vehet részt.

Tudomásul veszem, hogy - az információs önrendelkezési jogról és az információszabadságról szóló 2011. évi CXII. törvény rendelkezései alapján az Ajánlatkérő által rendelkezésemre bocsátott személyes és különleges adatokat csak a szerződés hatálya alatt és olyan mértékben kezelhetem, amilyen mértékben a szerződésben rögzített feladat ellátásához elengedhetetlenül szükséges figyelembe véve a hivatkozott jogszabály adatkezelésre vonatkozó értelmező rendelkezését.

Kötelezettséget és egyben kártérítési felelősséget vállalok azért, hogy a szerződés teljesítése során minden, az Ajánlatkérővel kapcsolatban tudomásomra jutott adatot, minősített adatot, információt csak szerződéses kötelezettségem teljesítéséhez használok fel, azokat kizárólag az Ajánlatkérő előzetes és kifejezett írásbeli hozzájárulásával adhatok át harmadik személy részére, a szerződés megszűnésével egyidejűleg ezen adatokat, információkat, iratokat, az ezekről készült másolatokat köteles vagyok az Ajánlatkérőnek visszaszolgáltatni, adathordozóimról törölni, illetve megsemmisíteni.

Kötelezettséget és egyben kártérítési felelősséget vállalok továbbá azért, hogy a feladat teljesítése során bármilyen módon tudomásomra jutott, illetve birtokomba került adatot, minősített adatot, tényt, információt bizalmasan kezelek, nem teszek hozzáférhetővé, azokat titokként megőrzöm, nem hozom nyilvánosságra, valamint nem használok fel szerződésen kívül eső, általam folytatott tevékenység során. Tudomásul veszem, hogy azokat kizárólag az Ajánlatkérő előzetes és kifejezett írásbeli hozzájárulásával adhatok át harmadik személy részére.

Tudomásul veszem, hogy a titoktartásra vonatkozó fentiekben leírt kötelezettségvállalásom a nyilatkozat aláírásától időbeli korlátozás nélkül érvényes.

Kijelentem, hogy kártérítési felelősségem körében köteles vagyok megtéríteni az Ajánlatkérőnek valamennyi, a jelen titoktartási nyilatkozatban vállaltak megsértésére visszavezethető kárát (vagyoni kár és sérelemdíj), amennyiben a titoktartási kötelezettséget szándékosan vagy gondatlanul megszegem.

Tudomásul veszem, hogy a titoktartási kötelezettség megsértésének polgári és büntetőjogi jogkövetkezményeiért a mindenkor hatályos jogszabályban foglaltak szerinti büntetőjogi és polgári jogi szabályok szerint felelek.

….………………., 20…. ……………….. hó …. nap

 .........................................................
 cégszerű aláírás

A feladat teljesítésében közreműködő képviselő/ tag/ munkavállalók/ polgári vagy egyéb jogviszony alapján közreműködő természetes személy/ nem természetes személyek, alvállalkozók:

Név:…………………………………….                   Cégnév:

Anyja neve:………………………….…               Székhely:

Lakcíme:………………………………..                 Képviseletre jogosult:

Aláírás:…………………………………                  Cégjegyzékszám:

**Előttünk, mint tanúk előtt:**

1. ) Név:

      Lakcím:

      Aláírás:

2. ) Név:

      Lakcím:

       Aláírás:

*5. sz. melléklet*

### VÁLLALKOZÁSI szerződés (TERVEZET)

(az ajánlat részeként nem kell csatolni)

*6. sz. melléklet*

**Aláírási címpéldány, vagy aláírás minta egyszerű másolata/**

**Meghatalmazás** (adott esetben)

 *7. sz. melléklet*

**ÁTLÁTHATÓSÁGI NYILATKOZAT**

Alulírott …..................................., mint a(z) ...................................................... ajánlattevő cégjegyzésre jogosult képviselője

**n y i l a t k o z o m**

1.)

hogy az ajánlattevő olyan társaságnak minősül, melyet[[4]](#footnote-4):

- nem jegyeznek szabályozott tőzsdén,[[5]](#footnote-5) [[6]](#footnote-6)

- amelyet szabályozott tőzsdén jegyeznek.

2.)

Amennyiben ajánlattevő olyan társaságnak minősül, amelyet nem jegyeznek szabályozott tőzsdén, ebben az esetben ajánlattevő az alábbiak szerint bemutatja a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pontja szerint definiált valamennyi tényleges tulajdonos nevét és állandó lakóhelyét a következő, a közvetlen és közvetett tulajdonosi kapcsolat ismertetése mellett:

Közvetlen tulajdonos(ok):

1. név: ………………………………………………………………………..

állandó lakhely: …………………………………………………….…

1. név: ………………………………………………………………………..

állandó lakhely: …………………………………………………….…

Közvetett tulajdonos(ok):

1. név: ………………………………………………………………………..

állandó lakhely: …………………………………………………….…

1. név: ………………………………………………………………………..

állandó lakhely: …………………………………………………….…

1. név: ………………………………………………………………..………

állandó lakhely: …………………………………………………….…

A közvetlen és közvetett tulajdonosi kapcsolat ismertetése:

……………………………………………………………………………………………………………

……………………………………………………………………………………………………………

……………………………………………………………………………………………………………

……………………………………………………………………………………………………………

A fenti kapcsolat és tulajdonosi szerkezet bemutatása alapján a tényleges tulajdonos(ok):

1. név: ………………………………………………………………………..

állandó lakhely: …………………………………………………….…

1. név: ………………………………………………………………………..

állandó lakhely: …………………………………………………….…

Kelt: ………………… 20... év …………… hó ……….. nap

|  |
| --- |
| ……………………………… |
| cégszerű aláírás |

**ÁTLÁTHATÓSÁGI NYILATKOZAT**

Alulírott ................................., mint a(z) ...................................................... ajánlattevő cégjegyzésre jogosult képviselője - tekintettel arra, hogy ajánlattevő olyan társaságnak minősül, melyetnem jegyeznek szabályozott tőzsdén, felelősségem tudatában

**n y i l a t k o z o m**

hogy a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pontja szerint definiált tényleges tulajdonosa nincs.

Kelt: ………………… 20.... év …………… hó ……….. nap

|  |
| --- |
| ……………………………… |
| cégszerű aláírás |

1. *A megfelelő részt kérjük aláhúzni!* [↑](#footnote-ref-1)
2. *A megfelelő részt kérjük aláhúzni!* [↑](#footnote-ref-2)
3. *Amennyiben releváns.* [↑](#footnote-ref-3)
4. A megfelelő aláhúzással jelölendő [↑](#footnote-ref-4)
5. **ha** részvételre jelentkezőt **nem jegyzik szabályozott tőzsdén, akkor a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pontja szerint definiált valamennyi tényleges tulajdonos nevének és állandó lakóhelyének bemutatását tartalmazó nyilatkozatot szükséges benyújtani; amennyiben a pénzmosásról szóló 2017. évi LIII. törvény 3. § 38. pontja szerinti tényleges tulajdonos nincsen, az ajánlattevő erre vonatkozó nyilatkozatát** [↑](#footnote-ref-5)
6. szabályozott tőzsde alatt a tőkepiacról szóló 2001. évi CXX. törvény 5. § (1) bekezdés 114. pontjában meghatározott szabályozott piacot kell érteni.” [↑](#footnote-ref-6)